
ДО 
ОБЩИНСКИ СЪВЕТ
БУРГАС



ДОКЛАДНА ЗАПИСКА
ОТ 
КРАСИМИР СТОЙЧЕВ – ЗАМЕСТНИК-КМЕТ
НА ОБЩИНА БУРГАС


Относно: Приемане на Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас
 
УВАЖАЕМИ ОБЩИНСКИ СЪВЕТНИЦИ,


С приетите изменения в Закона за автомобилните превози (ДВ бр.60/2020, в сила от 01.01.2021г.), кметовете на общини или оправомощени от тях длъжностни лица издават удостоверения за регистрация на търговци за извършване на таксиметров превозна пътници по адреса на управление на търговеца и извършват вписване на промени в данните на издадените удостоверения в публичния единен таксиметров регистър. В изпълнение на цитираните изменения и допълнения, Община Бургас е създала организация за издаване на удостоверение за регистрация за извършване на таксиметров превоз на пътници; актуализация на списъка с превозните средства или водачите извършващи дейността от името на регистрираният търговец за своя сметка (вписване или отписване), към удостоверението за регистрация за извършване на таксиметров превоз на пътници за всяко конкретно превозно средство/водач; отразяване на промени в обстоятелствата в удостоверение за регистрация за извършване на таксиметров превоз на пътници; издаване на дубликат на удостоверение за регистрация за извършване на таксиметров превоз на пътници. Съгласно чл.12, ал.14 от Закона за автомобилните превози, общинският съвет определя с наредба таксите за издаване на удостоверенията за регистрация и вписване на промени. 
Целта на приемане на настоящото предложение е да бъде изпълнено изискването на чл.12, ал.14 от Закона за автомобилните превози за определяне на таксите за издаване на удостоверенията за регистрация и вписване на промени. Осигуряване на възможност на заинтересованите лица да получат удостоверение за регистрация за извършване на таксиметров превоз на пътници и да заявят за вписване на промени в данните на издадените удостоверения в публичния единен таксиметров регистър, при покриване на разходите, които общината извършва по предоставяне на административната услуга, включително проверки за заявени обстоятелство в регистрите на МВР, Министерство на правосъдието, НАП, ИА Автомобилна администрация, съобразно изискванията на Закона за автомобилните превози, въвеждане и поддръжка на програмни продукти, свързани с предоставяне на услугата, административни разходи. С проекта се цели да се обосноват извършваните от община Бургас разходи по предоставянето на услугата, постигане в по-пълна степен на принципа на справедливост при определяне на конкретните видове цени на услуги и оптимизиране на административния процес по предоставяне.
Настоящото изменение е в изпълнение на изискването цената на административна услуга да бъде обоснована, в съответствие с разходите по предоставянето й. 
В този смисъл е решение на Административен съд Бургас по адм. дело 1126/2021 г., с което на първа инстанция приетата и действаща и към настоящия момент цена на услугата е отменена поради липса на финансова обосновка. Съдебният акт е обжалван. При евентуално потвърждаване на решението би се стигнало до празнота в наредбата, тъй като тази услуга е нововъведена, съответно няма предходна цена.   
 Проектът за изменение на Наредбата за определянето и администрирането на местните такси и цени на услуги на територията на Община Бургас, ведно с мотивите за приемането им са оповестени на портала за обществени консултации на 05.01.2022г. , в съответствие с изискванията на чл.26, ал.4 от Закона за нормативните актове, като е даден 30 – дневен за предложения. До 3.02.2022г., не са  постъпили предложения, по предложеният проект на изменение и допълнение на Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас. 
Предвид изложеното, на основание чл. 21, ал. 1, т. 7 връзка с ал. 2 от Закона за местното самоуправление и местната администрация, предлагам Общински съвет Бургас да вземе следното  
РЕШЕНИЕ
	Приема Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас (приета с решение на Общински съвет - Бургас, по т.2, Протокол № 21/ 20.12.2016 г., изм. и доп. с решения на Общински съвет – Бургас, по т.3, Протокол №26/25.04.2017 г.; по т.4, Протокол №34/28.11.2017 г.; по т.1, Протокол №36/19.12.2017 г.; по т.4, Протокол №41/24.04.2018 г.; по т.1, Протокол №43/26.06.2018 г.; по т.2, Протокол №46/28.08.2018 г.; по т.8, Протокол №49/30.10.2018 г.; по т.1, Протокол №52/18.12.2018 г.; изм. с Решение №248 от 15.02.2019 г. на Административен съд -Бургас по адм. д. №3204/2018 г.; по т.1 и т.2, Протокол №55/26.03.2019 г.; по т.1, Протокол №56/30.04.2019 г.; по т.1, Протокол №60/30.07.2019 г.; по т.3 от Протокол №61/27.08.2019 г.; по т.4, т.5 и т.6 от Протокол №12/28.07.2020 г.; по т.6 и т.7 от Протокол №13/29.09.2020 г.).
§1. В Приложение 3, Раздел IV „Административни услуги“, от Тарифата на местни такси по чл.6 ал.1 от ЗМДТ, за услуги предоставяни от Община Бургас, отменя същесвуващата точка 4 и създава  това точка 4 със следното съдържание:  
 
	1. 4
	4. Услуги предоставяни от Дирекция ИСД.
	

	41.
	Издаване на удостоверение за регистрация за извършване на таксиметров превоз на пътници 
	100,00лв.

	42.
	Актуализация на списъка с превозните средства или водачите извършващи дейността от името на регистрираният търговец за своя сметка (вписване или отписване), към удостоверението за регистрация за извършване на таксиметров превоз на пътници за всяко конкретно превозно средство/водач 
	10,00лв.

	43.
	Отразяване на промени в обстоятелствата в удостоверение за регистрация за извършване на таксиметров превоз на пътници 
	100,00лв.

	44.
	Издаване на дубликат на удостоверение за регистрация за извършване на таксиметров превоз на пътници 
	10,00лв.





ДИМИТЪР НИКОЛОВ
Кмет на Община Бургас

